**TÁJÉKOZTATÁS**

Tájékoztatjuk a lakosságot, hogy a Központi Statisztikai Hivatal **Bázakerettye** településen 2018. október 12. – november 30. között önkéntes adatszolgáltatáson alapuló a lakáspiac jellemzői feltárására irányuló **Lakbérfelmérés című lakossági adatfelvétel**t hajt végre, melynek célja, hogy felmérje a bérelt magánlakásban élők lakáskörülményeit.

A válaszadásra kijelölt háztartások címét véletlenszerűen választották ki. A kérdezők személyesen veszik fel a kapcsolatot az adatszolgáltatókkal. A válaszadás a kijelölt háztartásban élők számára önkéntes és név nélküli.

Az adatfelvételek kizárólag statisztikai célból történnek, és az adatok csak összesített formában, a személyes azonosíthatóság lehetősége nélkül kerülnek nyilvánosságra. Az egyedi adatokat bizalmasan kezelik, azok mások számára nem hozzáférhetőek. Az adatgyűjtés során a hivatalos statisztikáról szóló 2016. évi CLV. törvénynek, valamint az Európai Unió 2016/679 sz. Általános adatvédelmi rendeletének (GDPR) megfelelően járnak el.

**Bővebb felvilágosítás**: munkanapokon 8.00 és 16.30 óra között a

**06-80/200-776** telefonszámon, valamint a [lakinfo@ksh.hu](mailto:lakinfo@ksh.hu) e-mai címen kérhető.

Az adatfelvétellel kapcsolatban a ***www.ksh.hu\lakberfelmeres*** internetes oldal nyújt bővebb tájékoztatást.

*dr. Faragó-Szabó Melitta sk.*

*aljegyző*